De varmeste anbefalinger af Romanas lejlighed, - der ligger på 6. sal i samme smukke gamle ejendom som Café Louvre (prøv at google, - det er et skønt sted til både kaffe, kager og spisning). Lejligheden er stor og rummelig, - det er enkelt at anvende køkken og baderum. På få minutter er man ved floden, - i det pulserende centrum eller i den smukke og stille Franciskanerhave i byen. Lejeligheden er det perfekte udgangspunkt for storbyferie. Vi var der med 6 unge voksne, - og såvel de som vi nød beliggenheden og den charmerende gamle bygning. Selvom altanen er ret lille, så er det en dejlig mulighed for at trække aftenstemning med ind i lejligheden. Hvis vi igen skal til Prag i en så stor gruppe, - så vælger vi meget gerne at bo i Romanas lejlighed igen. VH Birgith Nørlund og Peter Ulvsgaard, Spentrup, Danmark.